නව_යටත්විජිතවාදය_අමෙරිකාව_සහ_ඉරානය
ACSA අත්සන් කොට තෙදිනකින්, එනම් 2007 මාර්තු 08 දා රාජ්‍ය දෙපාර්තමේන්තුවේ දකුණු හා මධ්යම ආසියාතික කලාපය භා සහකාර ලේකම් ස්ටීවන් ආර් මෑන් ආරක්ෂක ලේකම් ගෝටාභය රාජපක්ෂ හමුවිය. සාකච්ඡාවේ ප්‍රධාන මාතෘකාව වූයේ පුළුල් ලෙස බලය බෙදීමයි. එහෙත් එල්ටීටීය තුල සාම අපෙක්ෂා නොමැතිබව තර්ක කල ලංකා ආරක්ෂක බලධාරියා සාමාන්‍ය දමිල ජනයාට යුද්ධය අවශ්‍ය නොමැති බව විශ්වාසය පලකොට සිටියේය. “ අර්බුදයට මිලිටරි විසඳුමක් නැති බවත්, යුද්දයෙන් පසු ඔවුන්ටත් සාමාන්‍ය ජීවිතයක් ගත කරන්න පුළුවන් කියල ඔවුන්ද අවබෝද කොට ගත යුතුයි. අපේ ඉලක්කය ඒකයි.” අනතුරුව නැගෙනහිර පලාතේ ඉදිරියේ විශාල යුද මෙහෙයුම් සිදු විය හැකි බවට ඔහු ඉඟි කොට සිටියේය. කරුණා පාර්ෂ්වයට නැගෙනහිර පළාතේ පමනට වඩා නිදහසක් ලබා දී ඇතැයි සිවු දිනකට පෙර රවුෆ් හකීම් කල මැසිවිල්ල ගැන ඇමෙරිකානුවන් කරුණු විමසූ කල ගෝටාභය රාජපක්ෂ සිනාසුනේය. “ඔය ගැන මගේ සහෝදරයත් ලඟදි මගෙන් ඇහුව. අපි මේ තරම් උත්සහයක් ගෙන තැගෙනහිර පිරිසිදු කරන්නෙ තව කණායමකට භාර දෙන්න නෙවෙයි. තොප්පිගල අල්ලගත්ත හැටිය අපි මඩකලපුව භාර දෙනව පොලිසියට. නිසි වෙලාවට දෙමල හා මුස්ලිම් පොලිස් භටයන් බඳවා ගැනීමටත් අපි අදහස් කරනවා.” හේ කීය. ඇමෙරිකානුවෝ යන්නට ගියහ. සාකච්ඡාවෙන් ඔවුන් ඇති කොට ගත් හැඟීම නම් ලංකා ආරක්ෂක බළධාරීන් තීරණාත්මක යුද ජයකින් තොරව දේශපාලන විසඳුමක් සාකච්ඡා කිරිමට සූදානම් නැති බවත්, කරුණා පාර්ශ්වය දෙමල ජනයාගේ නියෝජිතයන් ලෙස පිළිගැනීමට කැමැත්තෙන් පසුවන බවය. එහෙත් කරුණාගේ ත්‍රස්තවාදී සම්භවය හේතුවෙන් මෙය සාර්ථක නොවනු ඇතැයි මාර්තු 14 දා වොෂින්ටනයට යැවුන තම 07COLOMBO416_a දරණ කේබල් පණිවුඩයෙන් රොබර්ට් බ්ලේක් සැක පහල කොට සිටියේය. හාස්‍යයට කරුණ වූයේ සමස්ත ක්‍රියාවලිය තුල ප්‍රභාකරන්ගේ ත්‍රස්තවාදී සම්භවය පිළිබඳ ඔහු එවන් සැක සංකා පහල නොකිරීමය. මාර්තු 26 දා එල්ටීටීඊය චෙක්  Zlin 143 සැහැල්ලු ගුවන් යානා2ක් යොදාගනිමින් කටුනායක ගුවන් හමුදා මූලස්ථානයට පහර දීමට සමත් විය. මෙය ලංකාණ්ඩුව තුල ඇති කලෙ අප්‍රසන්න විමතියකි. පසුදින නෝර්වීජියානු දූත මෙහෙවරේ සම සභාපති තානාපති වරු හමුවූ විදේශ ඇමති බෝගොල්ලාගම හා විදේශ ලේකම් කොහොන පෙරදින එල්ල කල ප්‍රජහාරය හෙලා දකින මෙන් ඉල්ලා සිටියහ. ඔවුන් වැඩිදුරටත් කියාසිටියේ සටන් විරාම සමයේ මෙරටට ගෙන්වූ කන්ටේනර් පරීක්ෂාවට භාජනය නුවූ බැවින් ඒවා තුල මෙම ගුවන් යානා කොටස් ගෙන එන්නට ඇති බවයි. එය එක්තරා ආකාරයක චෝදනාවකට සමාන විය. ඇමෙරිකානු තාමනාපතිගේ ස්ථාවරය වූයේ බෝගොල්ලාගම ඉල්ලසිටින ආකාරයේ ප්‍රකාශන නිකුත් කිරීමේ සිරිතක් වොෂින්ටනට නැති බවකි. “අනික ඔබගේ රජය කිව්ව මෙ ප්‍රහාරය නිසා සංචාරකයන් අනාරක්ෂිත වෙන්නෙ නෑ කියල? ” “ඔවුන් පහරදෙන්නෙ හමුදාවට හා රජයේ ගොඩනැඟිලි වලට මිසක් ඇමෙරිකානු සංචාරකයන්ට නෙවෙයි. මානුෂික ආධාර මුවාවෙන් ගුවන් යානා ගෙන්වීම (හා අනුබල දීම) කොහොමටත් 2002 සටන්විරාම කොන්දේසි දරුණු විදියට උල්ලංඝනය කිරීමක්.” බෝගොල්ලාගම කීය. සටන් විරාම ගිවිසුම තවමත් බල පැවැත්වෙන බවට ලංකාණ්ඩුව විසින් සලකනු ලබන්නේදැයි ජර්මන් තානාපති විසින් අසනු ලදුව කොහොන ක්ෂණිකව පිළිතුරු දුන්නේය. “එක මෙතෙන්ට අදාල නැහැ.” “අපි කවද හරි කිව්වද සටන් විරාම ගිවිසුම අවලංගු කරා කියල?” බෝගොල්ලාගමද පෙරළා ඇසීය. අවසන්නයේ සම සභාපති වරුන්ගේ ස්ථාවරය වූයේ තමාට කල හැක්කේ සාකච්ඡා මඟින් ඉක්මන් විසඳුමකට එලැඹෙන ලෙස දෙපාර්ෂ්වයෙන්ම ඉල්ල සිටීම පමණක් බවයි. කෙසේ වුවද අප්‍රේල් 03 දා ටී ඇන් ඒ නායක සම්බන්දන් ලංකාණ්ඩුව උතුරේ සිදුකරන මානව හිමිකම් උල්ලංඟණය කිරීම් ගැන චෝදනා කරමින් දැඩි ක්‍රියාමාර්ගයක් ගන්නා ලෙස කල ඉල්ලීමට තානාපති දැක්වූ ප්‍රතිචාරය වඩාත් යහපත් වූ බව සැලකිය යුතුය. දෙමල ජනතාව වෙනුවෙන් හැකි සෑම දෙයක්ම කරන බවට ඇමෙරිකානුවී එහිදී පොරොන්දු වූහ. සම්බම්දන් වැඩිදුරටත් චෝදනා කලේ බලය බෙදීමේ යෝජනාවලිය පිලිබඳ මූලිකත්වය දී ඇත්තේ තම පක්ෂය නොව රවුෆ් හකීම්ගේ මුස්ලිම් කොන්ග්‍රසයට බවය. “අපි කියන්නෙ ආණ්ඩුවට ටිකක් රිදෙන්න කණේ පාරක් දෙන්න” සම්බන්දන් අවසානයේ දී යලි ඉල්ලා සිටියේය. ජුනි 13 වනදා තානාපතිවරු හමුවූ හමුවූ විපක්ෂ නායක රනිල් වික්‍රමසිංහ හා මන්ත්‍රී රවි කරුණානායක ලංකාණ්ඩුව උතුරේ සිදු කරන මානව හිමිකම් උල්ලංඝනය කිරීම් දැඩි ලෙස හෙලා දකිමින් කියා සිටියේ තොප්පිගල මෙහෙයුම් අසාර්ථක බවත් එල්ටීටීඊයේ ගුවන් බලයට මුහුන දීමෙහිලා ශක්තියක්  ලංකාවට නැති බවත්ය. “අවාසනාවකට වගේ අපටත් ඉන්නවා අවලස්සන ඇමෙරිකානුවෙක් - ඔහු ගෝටාභය රාජපක්ෂ” හේ බ්ලේක් දෙස හැරී මඳ සිනා පෑය. රජයෙන් මෑතකදි නෙරපා හරිනලද ඇමතිවරයකු වූ මංගල සමරවීරගේ ඉල්ලීම වූයේ බුද්ධි සහයෝගිතාව අත්හිටුවීමට හා ඉහල පෙලේ සිංහල බළධාරීන්ට වීසා සම්බාධක පැණවීමට වොෂින්ටනය නොවලහා ක්‍රියා කලයුතු බවයි. බොහෝ දෙනා අපේක්ෂා නොකල අන්දමින් තොප්පිගල එල්ටීටීඊ බලකොටුව බිඳ වැටිණ. ලංකාණ්ඩුවේ අනතුරු ඇඟවීම නොසලකමින් ජුලි 11 දා කිලිනොච්චියේදී තමිල් සෙල්වම්, පුලිදේවන් හා නඩේසන් හමුවූ නෝර්වේ තානාපති බ්‍රැට්ස්කර් ට පෙනී ගියේ එල්ටීටීඊ නායකයන් තරමක් දුර්මුඛව සිටි බවය. බලාත්කාරයෙන් සැබළුන් බඳවා ගැනීම පිළිබඳ චෝදනාවට පිළිතුරු ලෙස තම සංවිධානයට සෑම පවුලකින්ම සාමාජිකයෙකු උවමනා බව පැවසූ තමිල් සෙල්වම් රාජ්‍ය නොවන සංවිධානවල සේවය කරන දමිල පවුල් මෙම නීතියෙන් නිදහස් කිරිමට කැමති විය. සිවිල් ඉලක්ක වලට පහරදීම ගැන නැඟූ පැණයට ඔහු හරි හමන් පිළිතුරක්ක් නුදුන්නේය. එල්ටීටී නයකයන්ගෙ චෝදනාව වූයේ හමුදා මෙහෙයුම් අත්හිටුවීම සඳහා බටහිර ප්‍රජාව ප්‍රමානවත් බලපෑමක් ලංකාණ්ඩුවට නොකරන නිසා මේ තත්වය උද්ගත වූ බවකි. මෙය මංගල සමරවීර හා රනිල් වික්‍රමසිංහ යුද්දය අරබයා දැරූ ස්ථාවරයට බොහෝ දුරට සමානය. මේ අතර මානව හිමිකම් ගැටළුව මත ලංකාවට කෙරෙන බ්‍රිතාන්‍ය අතපෙවීම් හෙලා දකිමින් මහ කොමසාරිස් කාර්යාලය ඉදිරිපිට මැයි මස දැවැන්ත උද්ඝෝෂණයක් කල මේ වනවිටත් වාමාංශික සිංහල ජාතිකවාදී පක්ෂයක් ලෙස සැලකුන ජනතා විමුක්ති පෙරමුණ   මාර්තුවේ අමෙරිකානු ආරක්ෂක දෙපාර්තමේන්තුව හා ලංකා ආරක්ෂක අමාත්‍යාංශය අතර ඇතිකොටගත් ACSA ගිවිසුම ‘රහස් ගිවිසුමක්’ බවට චෝදනා කරමින් එහි අන්තර්ගතය ප්‍රකාශ කරන මෙන් ඉල්ලා  සිටියේ මූලික අයිතිවාසිකම් නඩුවක් ගොනු කරමිනි. ජුලි 15 දා පාර්ලිමේන්තුව තුල ජවිපෙය හා එජාපය මේ අරබයා කල මහත් කලබගෑනිය නිසා ස්ඇසිය කල්තැබීමට සිදුවී අතර තෙදිනකට පසු ඇමෙරිකානු තානාපති කාර්යාලය ඇමතූ ජනාධිපති ගේ මාණ්ඩලික ප්‍රධානී ලලිත් වීරතුංග පැවසූයේ ගිවිසුමේ සැඟවීමට දෙයක් නොමැති බැවින් එය ප්‍රකාෂයට පත් කිරීම වඩා සුදුසු බවයි. ඇමෙරිකා තවත් රටවල් 89ක් සමඟ කලින් කලට මෙවැනි ගිවිසුම් වලට එලැඹ ඇති බවත් හේ පෙන්වා දුන්නේය. සම්ප්‍රදායිකව ඇමෙරිකානු පාක්ෂික ස්ථාවරයක් දරණ එජාපයද විරෝධතාවට හවුල් වීම ගැන තානාපතිවරයා තුල ඇතිවූයේ නොසතුටකි. එහෙත් කල හැකි දෙයක් නුවූයෙන් ලංකාණ්ඩුවට සුදුසු යැයි හැඟෙන පරිදි ක්‍රියා කිරීම ගැන තම විරුද්ධත්වයක් නැති බව පැවසූ හේ ගිවිසුමේ ඇති සංවේදී තොරතුරු, එනම් සේවා දායක ඇමෙරිකානු ආයතන වල නම් ලිපින හා දුරකථන අංක සභාගත නොකරන ලෙස ඉල්ලා සිටියේය. එම ඉල්ලීම ලංකාණ්ඩුව විසින් ඉටු කලද, බලය බෙදීම හා මානව හිමිකම් අරබයා තමා විසින්ම දිගින් දිගටම චෝදනා නඟමින් සිටි රටක් සමඟ රාජ්‍යතාන්තික ගිවිසුමකට එලැඹුන බව ලොවට හෙලිදරවු වීම නිසා වොෂින්ටනයට එල්ටීටීය කෙරේ අනුකම්පා කල තම යුරෝපීය සගයන් මෙන්ම තමා කෙරේ විශ්වාසය තැබූ දේශිය විපක්ෂ පාර්ෂ්ව හමුවේ මුහුන පෑමට සිදුවූ අපහසුතාව සුළු පටු නැත. අනිත් අතට ජුලි 20 දා ඉතා කැමැත්තෙන් ගිවිසුම ප්‍රකාශයට පත් කල ලක් රජය ඇමෙරිකාව සමඟ තම සහයෝගීතාව ප්‍රදර්ශනය කෙරෙන අයිතමයක් ලෙස එය අර්ථ දක්වමින්ද, අමෙරිකාව ලවා තමාට බලපෑම් කරවීමට තැත්කල එකී පාර්ෂ්වයන් අධෛර්යමත් කරවීමින්ද ඉමහත් දේශපාලන හා රාජ්‍යතාන්ත්‍රික ප්‍රතිලාභයක් අත්කොට ගත්තේය.